S-3550/2019

Mál þetta, sem dómtekið var 14. október sl., höfðaði lögreglustjórinn á höfuðborgarsvæðinu með ákæru 12. júlí 2019 á hendur ákærða; „H-kk-þgf S-kk-þgf H-kk-þgf, kt. [...], [...], [...], fyrir líkamsárás, með því að hafa miðvikudaginn 12. apríl 2017 að [...] í [...], á heimili [...], veist með ofbeldi að A, kt. [...], kastað rafkerti í andlit hennar og hrint henni í sófa með þeim afleiðingum að hún hlaut mar og yfirborðsáverka yfir vinstra kinnbein og tognun á brjósthrygg.

Telst háttsemi þessi varða við 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

I

Ákærði hefur skýlaust játað þá háttsemi sem honum er gefin að sök í ákæru. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er þar gefin að sök og er brot hans þar rétt heimfært til refsiákvæða. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

II

Ákærði er fæddur árið [...]. Samkvæmt vottorði sakaskrár ríkisins hefur hann ítrekað gengist undir sektargerðir lögreglustjóra og viðurlagaákvarðanir héraðsdóms vegna brots gegn lögum um ávana- og fíkniefni nr. 65/1974 og í einu tilviki einnig gegn umferðarlögum nr. 50/1987. Telst brot ákærða nú vera hegningarauki, sbr. 78. gr. almennra hegningarlaga nr. 19/1940 vegna fimm sektargerða sem gerðar voru við ákærða á tímabilinu frá 13. september 2017 til 14. desember 2018. Við ákvörðun refsingar ákærða nú er, auk framangreinds, til refsimildunar, litið til skýlausrar játningar ákærðaogungs aldurs hans þegar hann framdi brotið, sbr. 4. og 5. töluliður 1. mgr. 70. gr. laga nr. 19/1940 auk þess sem litið er til þess að rannsókn málsins hefur dregist mjög og ákærða verður ekki um þann drátt kennt. Þá er til refsiþyngingar litið til 1. töluliðar framangreinds lagaákvæðis en brotið beindist að lífi og heilsu brotaþola. Að þessu virtu þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, sem samtals eru ákveðin 1 3 0.000 krónur, og hefur þá verið tekið tillit til virðisaukaskatts. Þá greiði ákærði 14.550 krónur í annan sakarkostnað samkvæmt framlögðu yfirliti ákæruvalds.

Af hálfu ákæruvaldsins flutti mál þetta H-kk-nf G-kk-nf saksóknarfulltrúi.

Dóm þennan kveður upp S-kvk-nf E-kvk-nf K-kvk-nf héraðsdómari.

D Ó M S O R Ð:

Ákærði, H-kk-nf S-kk-nf H-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr.19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 13 0.000 krónur.

Ákærði greiði 14.550 krónur í sakarkostnað.

S-kvk-nf E-kvk-nf K-kvk-nf